2.2 Interpretasie van kleure
5.1 Vlae van staatshoofde
5.2 Militêre vlae
5.3 Franse Mandaat Sirië
5.4 Soortgelyke vlae
Vlag wat deur die Siriese regering gebruik word[wysig | wysig bron]
22 Februarie 1958, op 28 September 1961 laat vaar; hergoedgekeur op 30 Maart 1980
Die vlag is gebaseer op die Arabiese Bevrydingsvlag met vier kleure – swart, groen, wit en rooi – wat die vier groot dinastieë in die Arabiese geskiedenis voorstel: Abbasiede, Fatimiede, Omajjade en Hasjemiete.
Teenstanders van die regering demonstreer in Damaskus met die nasionale vlag (2011)
Die ou vlag van Sirië tydens ’n betoging in Montreal
Die rooi van die Siriese vlag verteenwoordig die Hasjemiete en die bloederige vryheidstryd, die wit verteenwoordig die Omajjade en ’n helder en vredevolle toekoms, die groen verteenwoordig die Fatimiede terwyl die stervorme Egipte en Sirië verteenwoordig, en die swart verteenwoordig die Abbasiede en onderdrukking.
Die kleurskema vir die vlag van die Siriese regering word hieronder gelys:
Die kleurskema vir die vlag van die Siriese opposisie word hieronder gelys:
Heksadesimaal #ce1126 #FFFFFF #000000 #efbb22
Die Hasjemitiese dinastie; bloedige stryd vir vryheid.
Die Omajjadiese dinastie; helder en vreedsame toekoms.
Die Fatimidiese dinastie; die sterre verteenwoordig Egipte en Sirië.
Die Abbasidiese dinastie; onderdrukking.
Vlag wat deur die Siriese opposisie gebruik word[wysig | wysig bron]
Aanvanklik in 1932 met 1:2 verhouding, in 1961 heraanvaar. In 2012 met 2:3-verhouding aanvaar deur regering in ballingskap (soms word die oorspronklike vlag met ’n aspekverhouding van 1:2 nieamptelik gebruik)
Gedurende die loop van die voortslepende burgeroorlog gebruik die Siriese opposisie, wat deur die Siriese Nasionale Raad, toe deur die Nasionale Koalisie vir Rewolusionêre en Opposisiemagte in Sirië (algemeen bekend as die Siriese Nasionale Koalisie) ’n gewysigde weergawe van die onafhanklikheidsvlag (met die verhouding 2:3) wat vir die eerste maal in 1932 gebruik is. Die gewysigde onafhanklikheidsvlag is laat in 2011 begin gebruik as ’n universele simbool van die beswaarde opposisie. Die opposisie wou hulself van die Siriese regering onderskei en was ten gunste van die gebruik van die vlag wat gebruik is toe Sirië sy onafhanklikheid van Frankryk verkry het. Khaled Kamal, ’n amptenaar van die Siriese Nasionale Raad is nou oortuig dat hierdie vlag ook onafhanklikheid en die einde van Basjar al-Assad se regering verteenwoordig. Die vlag word deesdae hoofsaaklik gebruik in gebiede wat deur die Siriese Nasionale Koalisie beheer word. Die gebruik van die gewysigde onafhanklikheidsvlag is soortgelyk aan wat die Libiese rebelle gedoen het deur die gebruik van die pre-Ghaddafi Libiese vlag vanuit die tydperk van die Koninkryk Libië wat dit in opposisie teen Moeammar al-Ghaddafi se groen vlag Die oorspronklike 1:2 aspekverhouding is per geleentheid nieamptelik deur die opposisie gebruik.
Koninkryk Sirië[wysig | wysig bron]
Die Ottomaanse vlag is tot 18 September 1918, toe die Ottomane die land verlaat het, in Sirië gebruik. In 1918 was die nieamptelike vlag van Sirië die Faysalvlag of die vlag van die Arabiese opstand wat van 1916 tot 1918 teen die Ottomane gebruik is. Dit is op 30 September 1918 amptelik deur die Hasjemietfamilie aanvaar en het tot 8 Maart 1920 in gebruik gebly. Dit was die eerste vlag om die groen-rooi-wit-swart-kombinasie te gebruik wat in die meeste daaropvolgende Siriese vlae gesien is. Die simboliek van die kleure is soos volg beskryf: wit vir die Damaskiese Omajjade-tydperk, groen vir die Kalief Ali, rooi vir die radikale Islambeweging van Kharidjisme en swart vir die Profeet Mohammed, wat die “politieke aanwending van religie” in teenstand met die toenemende gesekulariseerde Turkse koloniale oorheersing getoon het. As alternatief is aangevoer dat die horisontale bane die Abbasidiese (swart), Oemajjadiese (wit) en Fatimidiese (groen) kalifate voorstel terwyl die rooi driehoek na die Hasjemitiese ryk verwys het.
Onder die Arabiese Koninkryk Sirië is die Faysalvlag herontwerp met ’n sewepuntige wit ster wat op die rooi driehoek gesuperponeer is, en dit is tot 24 Julie 1920 gebruik. Hierdie vlag is egter ’n tyd later deur Jordanië aanvaar. Die koninkryk het in 1920 vir net meer as vier maande bestaan voordat dit deur Frankryk beset is en formeel by die Franse koloniale ryk ingelyf is, waarvan dit twaalf jaar lank deel was.
Franse Mandaat (1920–32)[wysig | wysig bron]
Die Faysalvlag is met die koms van die Franse kolonies laat vaar. Die Franse Hoëkommissaris vir Sirië, generaal Henri Gouraud, het op 24 Julie 1920 die nuwe vlag van die Franse Mandaat-Sirië aanvaar (blou baan met wit sekelmaan en die Franse vlag in die skildhoek). Gouraud se vlag is tot 1 September 1920 gebruik waarna Sirië in afsonderlike gebiede verdeel is met elk sy eie vlag. Djamil al-Oelsji, die Siriese Eerste Minister onder die Franse Mandaat, het op 22 Junie 1920 ’n nuwe vlag aanvaar. Hierdie vlag is tot 1930 gebruik. Die derde en finale vlag onder die Franse Mandaat is in 1930 deur die Eerste Minister Tadj al-Din al-Hasani aanvaar, en is tot 1 Januarie 1932 gebruik.
Onafhanklikheidsvlag (Franse Mandaat en onafhanklikheid)[wysig | wysig bron]
Die vlag van die nuutgestigte Siriese Republiek onder die Franse mandaat is deur die 1930-grondwet vasgestel. Die grondwet is deur ’n parlementêre komitee onder leiding van Ibrahim Hananu, leier van die nasionaliste, opgestel. Die Franse owerhede het aanvanklik geweier dat die samestellende vergadering die grondwet bekragtig en Henri Ponsot, Hoë Kommissaris van die Levante, het die vergadering op 5 Februarie 1929 ontbind. Na openbare opskudding het die Franse hul besluit hersien en die konsep met enkele wysigings goedgekeur. Op 14 Mei 1930 het Ponsot Verondening 3111 uitgereik wat die konsep vir die “Grondwet van die Siriese Republiek” soos deur die Siriërs opgestel, goedgekeur het. Artikel IV van Deel I daarvan lui soos volg:
— Artikel IV, Deel I, Grondwet van die Siriese Republiek
Die groen kleur het die Rasjidoen-kalifaat verteenwoordig, die wit die Oemajjadiese Kalifaat en die swart die Abbasidiese Kalifaat. Die drie sterre het oorspronklik die drie distrikte van Sirië verteenwoordig, naamlik Aleppo, Damaskus en Deir ez-Zor. In 1936 is die Latakia Sandjak en Jabal Druze tot Sirië toegevoeg, waarop die betekenis van die sterre verander het na die eerste wat Aleppo, Damaskus en Deir ez-Zor verteenwoordig het, die tweede wat Jebel Druze verteenwoordig het en die derde wat die Latakia Sanjak verteenwoordig het. Die vlag is op 11 Junie 1932 amptelik in Damaskus gehys, maar is vantevore, op 1 Januarie 1932, in Aleppo vertoon. Die vlag is gebruik as ’n simbool van die begeerte na outonomie waarom Siriërs hulle kon skaar toe die Franse die ooreenkoms om die land te verlaat, verbreek het weens die uitbreek van die Tweede Wêreldoorlog. Die simboliek was soos volg: swart vir die donker onderdrukte verlede, wit vir ’n belowende toekoms en rooi vir die bloed wat moet vloei om van eersgenoemde na laasgenoemde te vorder. Die vlag is aanvaar toe Sirië op 17 April 1946 sy onafhanklikheid verkry het. Hierdie standaard is gebruik tot en met die oprigting van die Verenigde Arabiese Republiek in 1958 wat uit Sirië en Egipte bestaan het. Na die val van die Verenigde Arabiese Republiek het Sirië tot 28 September 1961 voortgegaan met die gebruik van die VAR-vlag, waarna die onafhanklikheidsvlag heel teruggestel is sodat Sirië kon wegstaan van die voormalige gefaalde staat.
Ba’athistiese vlae[wysig | wysig bron]
Die huidige tweestervlag van Sirië is vir die eerste maal deur Gamal Abdel Nasser, president van Egipte asook van die Verenigde Arabiese Republiek aanvaar. Die vlag is in April 1958 van die voormalige onafhanklikheidsvlag en die verwante wette verander om ’n breër Arabiese identiteit te skep. Die nuwe vlag het die rooi, wit en swart bane van die Egiptiese revolusionêre vlag gebruik en die sterre op die vlag is van rooi na groen verander om op die Pan-Arabiese kleure te dui. Die twee sterre het op Sirië en Egipte gedui.
Na die Ba’athistiese staatsgreep in 1963 is ’n nuwe vlag op 8 Maart 1963 deur die Revolusionêre Bevelsraad aanvaar, wat tot 1 Januarie 1972 gebruik is. In 1963 het die Ba’athiste ook in Irak aan bewind gekom en die twee Ba’athistiese regerings het in Kaïro met onderhandelinge begin om nogmaals ’n unie van Egipte, Sirië en Irak te vorm. Die proses het misluk nadat die Irakse Ba’ath-regering in November 1963 omver gewerp is. Sirië en Irak het egter reeds ’n nuwe vlag aanvaar om die vereniging te verteenwoordig. Hierdie vlag was soortgelyk aan die vlag van die VAR behalwe dat daar drie sterre in plaas van twee was om die Irak se toevoeging tot die federasie te verteenwoordig. Die drie sterre het op die eenheid van Egipte, Sirië en Irak getoon, en het ook die drie steunpilare van Ba’athisme verteenwoordig, nl. eenheid, vryheid en sosialisme.
President Hafiz al-Assad het op 1 Januarie 1972 ’n nuwe vlag aanvaar toe Sirië by Egipte en Libië aangesluit het in die Federasie van Arabiese Republieke. Die groen sterre is vervang met die Hawik van Quraish (die simbool van die stam van die profeet Mohammed). Die valk het ’n lint vasgehou waarop die naam van die federasie was, maar anders as Egipte en Libië, het Sirië nie sy naam op die wapenskild aangebring nie. Hierdie vlag was in 1973 ’n nieamptelike vlag gedurende die Oktoberoorlog. Die federasie is in 1977 ontbind maar Sirië het nog vir drie jaar daarna die vlag gebruik. Op 29 Maart 1980 is die vlag herroep en vervang deur die huidige tweestervlag om Sirië se toewyding aan Arabiese eenheid te toon.
Vlag van die Franse Mandaat-Sirië, 1920
1980–hede, Siriese Arabiese Republiek
2012–hede, Vlag wat deur die Siriese Nasionale Koalisie en die Tussentydse Regering gebruik word
2012–hede, Vlag van die politieke koalisie TEV-DEM in Noord- en Oos-Sirië
2018–hede, Vlag van die Siriese Verlossingsregering
Vlae van staatshoofde[wysig | wysig bron]
Alhoewel Sirië tans nie oor ’n presidensiële standaard beskik nie, is voorheen verskeie vlae gebruik om Sirië se staatshoofde te verteenwoordig.
Koninklike standaard van die Koning van die Arabiese Koninkryk Sirië, tot 1920
Standaard van die President van die Siriese Republiek, 1941 tot 1958 en 1961 tot 1963
Standaard van die President van die Verenigde Arabiese Republiek, 1958 tot 1961
Standaard van die President van die Siriese Arabiese Republiek, 1963 tot 1972
Standaard van die President van die Siriese Arabiese Republiek, 1972 tot 1980
Siriese Gewapende Magte
Franse Mandaat Sirië[wysig | wysig bron]
Elkeen van die state in die Franse Mandaat Sirië het sy eie vlag gebruik. Die Alexandretta Sanjak, wat van 1920 tot 1923 deel was van die Staat Aleppo, en later van 1923 tot 1938 ’n deel van die Alawitiese staat, het tot sy onafhanklikheid as die Staat van Hatay nie oor ’n eie vlag beskik nie.
Staat Aleppo, 1920 tot 1925
Staat Damaskus, 1920 tot 1925
Alawitiese gebied, Alawitiese Staat en Sanjak Latakia, 1920 tot 1936
Staat Souaida, 1921 tot 1924
Staat Souaida en Jebel Druze Staat, 1924 tot 1936
Burgerlike vaandel van Souaida en Jabal al-Druze, 1921 tot 1936
Staat van Hatay, 1938 tot 1939
↑ (en) Mohammad Dibo Debat: Die Nuwe Sirië tussen Vlae en Tale, Syria Untold 14 Junie 2016
↑ (en) "Sirië". Flags of the World. 19 Julie 2013. Besoek op 6 Maart 2020.
↑ 6,0 6,1 6,2 6,3 (en) "Siriese Vlag – kleure, betekenis, geskiedenis van Sirië se Vlag". facts.co.
↑ 7,0 7,1 7,2 7,3 7,4 7,5 7,6 7,7 (en) "Kom na Sirië | Siriese vlag | Nasionale Lied van Sirië | Feite oor Sirië". Cometosyria.com, Syria guide – Come to Syria.
↑ (en) "Subscribe to read". Financial Times.
↑ (ar) "الائتلاف الوطني لقوى الثورة والمعارضة السورية". www.etilaf.org.
↑ 10,0 10,1 (en) "Sirië staak beleg van Homs met aankoms van Arabiese raadgewers". CBS News. 27 Desember 2011. Besoek op 30 Augustus 2012.
↑ (en) Sergie, Lina, Onthou die geskiedenis : liedere, vlae en ’n Siriese vierkant Massachusetts Instituut van Tegnologie. Dept. Argitektuur, 2003, bl. 24
↑ (en) Edmund Midura, “Vlae van die Arabiese Wêreld” Geargiveer 5 Desember 2014 op Wayback Machine, in Saudi Aramco World, Maart/April 1978, bl. 4–9
↑ 16,0 16,1 16,2 16,3 16,4 (en) Ipavec, Eugene; Martins, António; Heimer, Željko; Dotor, Santiago (10 Junie 2011). "Geskiedkundige vlae sedert 1932". Flags of the World. Besoek op 7 Augustus 2012.
↑ 20,0 20,1 20,2 (en) Sergie, Lina, Onthou die geskiedenis: liedere, vlae en ’n Siriese Vierkant Massachusetts Instituut van Tegnologie. Dept. Argitektuur, 2003, bl. 25
↑ 22,0 22,1 Podeh 1999, p. 120.
↑ 26,0 26,1 (ar) "العلم السوري". Ontdek Sirië. Besoek op 7 September 2012.
↑ (en) Sergie, Lina, Onthou die geskiedenis: liedere, vlae en ’n Siriese vierkant Massachusetts Instituut van Tegnologie. Dept. Argitektuur, 2003, bl. 26
↑ (en) Borhan, Hasan (11 Desember 2018). "Salvation Government adopts new flag instead of Syrian Revolution; detentions and kidnappings occure in Idlib and Daraa". smartnews-agency.com. SMARTNews Agency. SMART news. Besoek op 7 Junie 2019.
↑ (it) Bresch, Roberto. "Siria e Irak". Bandiera: Passato e Presente. Besoek op 5 Junie 2019.
↑ (en) Wendel, Marcus. "Presidential Flag (Syria) – Presidential Flag Before 1980". FOTW. CRWflags. Besoek op 6 Junie 2019.
↑ (en) Sergie, Lina, Recollecting history : songs, flags and a Syrian square Massachusetts Institute of Technology. Dept. of Architecture, 2003, bl. 24-25
(en) Goodarzi, Jubin M. (2006). Syria and Iran: Diplomatic Alliance and Power Politics in the Middle East. I.B. Tauris. ISBN 978-1-84511-127-4. AS1-onderhoud: ref=harv (link)
(en) Heydemann, Steven (1999). Authoritarianism in Syria: Institutions and Social Conflict, 1946–1970. Cornell University Press. ISBN 978-0-8014-2932-3. AS1-onderhoud: ref=harv (link)
(en) Lawson, Fred H. (2006). Constructing International Relations in the Arab World. Stanford University Press. ISBN 978-0-8047-5372-2. AS1-onderhoud: ref=harv (link)
(en) King, Stephen J. (2009). The New Authoritarianism in the Middle East and North Africa. Indiana University Press. ISBN 978-0-253-35397-9. AS1-onderhoud: ref=harv (link)
(en) Podeh, Elie (1999). The Decline of Arab Unity: The Rise and Fall of the United Arabic Republic. Sussex Academic Press. ISBN 978-1-902210-20-9. AS1-onderhoud: ref=harv (link)
(en) Schumann, Cristoph (2008). Liberal Thought in the Eastern Mediterranean: Late 19th Century Until the 1960s. BRILL. ISBN 9789004165489. AS1-onderhoud: ref=harv (link)
(en) Thomas, Martin (2007). Empires of Intelligence: Security Services and Colonial Disorder after 1914. University of California Press. ISBN 978-0-520-25117-5. AS1-onderhoud: ref=harv (link)
(en) Thompson, Elizabeth (2000). Colonial Citizens: Republican Rights, Paternal Privilege, and Gender in French Syria and Lebanon. Columbia University Press. ISBN 978-0-231-10661-0. AS1-onderhoud: ref=harv (link)
(en) "Vlag van Sirië". Encyclopædia Britannica. Besoek op 6 Maart 2020.
Ontsluit van "https://af.wikipedia.org/w/index.php?title=Vlag_van_Sirië&oldid=2149385"
Die bladsy is laas op 6 Maart 2020 om 19:00 bygewerk.